És így telnek le napjaim
Ó meddig, meddig léssz velem
könnyek hajója: bánat?
– A végtelenbe mész velem! –
így válaszol a bánat.
És bölcsességed mit akar
sebes szivemmel, isten?
– Hogy enyhüljön, mig hit takar! –
Így válaszol az isten.

És így telnek le napjaim,
ily szörnyü párbeszédben.
Míg egyre forróbb lesz a kin
s mind távolabb az éden.

S a bánat sötét fejemen,
mint gyászkoszorú, éget.
S én mégis féltve őrizem
ez élet-adta éket. 
Versek